Perua kriĉostrigo

La Perua kriĉostrigo aŭ Okcidentperua kriĉostrigo (Megascops roboratus) estas mezgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. Ĝi estas mezgranda kriĉostrigo loĝanta en areoj de nordokcidenta Peruo kaj sudokcidenta Ekvadoro.

Taksonomio kaj sistematiko
La Perua kriĉostrigo foje estis traktata kiel samspecia kun la Tropika kriĉostrigo (M. choliba) kvankam iliaj voĉoj estas apartaj. Du subspecioj estas agnoskitaj, la nomiga M. r. roboratus kaj M. r. pacificus. Ĉi-lasta estis proponita kiel specio en si mem.Holt, D. W., R. Berkley, C. Deppe, P. L. Enríquez, J. L. Petersen, J. L. Rangel Salazar, K. P. Segars, K. L. Wood, kaj J. S. Marks (2020). Peruvian Screech-Owl (Megascops roboratus), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 8an de Aŭgusto, 2021Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 23a de Majo 2021. A classification of the bird species of South America. American Ornithological Society.  Alirita la 24an de Majo, 2021

Aspekto
La nomiga subspecio de Perua kriĉostrigo estas 20 ĝis 22 cm longa kaj pezas 144 ĝis 162 g. Ĝi havas kaj grizajn kaj ruĝecbrunajn morfojn. La unua havas grizecan vizaĝdiskon kun nigra rando, blankajn brovojn super palaj ĝis orflavaj okuloj, kaj malgrandajn "orel-"tufojn. La krono estas nigrecbruna kaj la supraj partoj grizbrunaj kun iome pli malhelaj strioj. Ĝi havas palan nukan kolumon. Ĝiaj subaj partoj estas blankecaj kun malforta vermomakuleco. La ruĝecbruna morfo estas palruĝbruna ĉie kun malhelbrunaj markoj. 

M. r. pacificus estas pli malgranda kaj pli malpeza ol la nomiga, 18 ĝis 19 cm longa kaj pezanta 70 ĝis 90 g. Ĝia griza morfo estas tipe pli griza ol la nomiga, sed ekzistas multe da koincido. Ĝia ruĝecbruna morfo estas pli ofta ol tiu de la nomiga.

Distribuado kaj habitato
La pacificus subspecio de Perua kriĉostrigo troviĝas de la provincoj Santa Elena kaj Guayas en sudokcidenta Ekvadoro suden iomete en nordokcidentan Peruon ĝis Provinco Lambajeko. La nomiga M. r. roboratus troviĝas interne, en la drenejoj de la riveoj Chinchipe kaj Maranjono inter la okcidentaj kaj centraj Andoj.

M. r. roboratus loĝas en sekaj deciduaj arbaroj, sur montodeklivoj kaj montetoj. En alteco ĝi plejparte varias inter 500 kaj 1 200 m, sed troviĝas ĝis 1 800 m en Ekvadoro kaj 2 100 m en Peruo. M. r. pacificus loĝas en sekaj marbordaj veprejoj kaj deciduaj arbaroj, ĝenerale de marnivelo ĝis 500 m.

Kutimaro
Manĝado
Laŭ la nuna scio, la Perua kriĉostrigo estas strikte noktema. Ĝia dieto konsistas plejparte, kaj eble ekskluzive, el insektoj.

Reproduktado
Ambaŭ subspecioj estas dokumentitaj nestantaj en arbaj kavaĵoj, kaj la nomiga specio eble ankaŭ uzis malnovajn nestojn de la Palkrura furnario (Furnarius leucopus). Malmulte pli oni scias.

Voĉo

La kanto de la nomiga Perua kriĉostrigo estas "trilo de egale interspacigitaj notoj pliiĝantaj laŭtece direkte al la fino". Tiu de M. r. pacificus estas "simila trilo kiu pliiĝas laŭtece kaj iomete malaltiĝas laŭ tonalto direkte al la fino".

Statuso
La IUCN taksis la Peruan kriĉostrigon kiel Malplej Zorgigan. Tamen, ĝi estas "ĝenerale rara kaj eble vundebla" kaj "multe da vivejo [estis] igita netaŭga" per paŝtado kaj arbohakado.

 Referencoj 

 "National Geographic"  Field Guide to the Birds of North America 
Handbook of the Birds of the World Vol 5, Josep del Hoyo editor, 
"National Audubon Society" The Sibley Guide to Birds, de David Allen Sibley, 
 König, C., F. Weick & J.H. Becking (2008) Owls of the World. Christopher Helm, London, 
 "Owls: A Guide to the Owls of the World" de Claus Konig, Friedhelm Welck & Jan-Hendrik Becking. Yale University Press (1999), .

 Eksteraj ligiloj 

Kategorio:Strigedoj
Kategorio:Birdoj de Ekvadoro
Kategorio:Birdoj de Peruo